Raed Arafat a anunţat ce se va întâmpla cu parada de 1 Decembrie.
Şeful Departamentului pentru Situaţii de Urgenţă, Raed Arafat, a anunţat că la parada de 1 Decembrie spectatorii nu au nevoie de certificat verde. Regula se aplică doar în zona oficială, a explicat Arafat.
Parada de Ziua Naţională a României se va desfăşura cu spectatori, iar aceştia nu vor avea nevoie de certificat verde."Interdicţia de a intra în zonă pentru persoanele nevaccinate se aplică numai zonei oficiale, nu şi zonei din apropiere unde stau oamenii. Acolo se aplică doar regulile de sănătate publică şi purtarea măştii care este obligatorie", a declarat Raed Arafat, duminică, la finalul şedinţei de GuvernÎn zona oficială şi la recepţiile oficiale se poate intra doar cu certificatul verde, iar numărul participanţilor este limitat, a precizat Arafat.